stanford-oval/wikipedia huggingface dataset:
Pedro Caixinha

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pedro Miguel Faria Caixinha
Syntymäaika: 15. lokakuuta 1970 (ikä 53)
Syntymäpaikka: Beja, Portugali
Pelipaikka: maalivahti
Pituus: 178 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1998–2001 |  CD Beja |  |  |
| 1991–1992 |  Penedo Gordo |  |  |
| 1992–1993 |  Serpa |  |  |
| 1996–1997 |  Favaios |  |  |
| 1998–1999 |  Ourique |  |  |
Valmennusura
1999–2003:  CD Beja (juniorit)
2003–2004:  Vasco Gama Vidigueira
2004–2006:  Sporting CP (apuv.)
2006–2007:  Al-Hilal (apuv.)
2007–2008:  Panathinaikos (apuv.)
2008–2009:  Rapid Bukarest (apuv.)
2009–2010:  Saudi-Arabia (apuv.)
2010–2011:  UD Leiria
2011–2012:  CD Nacional
2013–2015:  Santos Laguna
2015–2017:  Al-Gharrafa
2017:  Rangers
2018–2019:  Cruz Azul
2020–2021:  Al Shabab

Pedro Caixinha (s. 15. lokakuuta 1970) on portugalilainen jalkapallovalmentaja ja entinen maalivahti.
Ura

Caixinha teki peliuransa Portugalin alasarjoissa. Hän edusti maalivahtiurallaan muun muassa kotikaupunkinsa CD Bejaa. Caixinha lopetti pelaajauransa vuonna 1999 ja jatkoi uraansa jalkapallon parissa Bejan juniorivalmentajana. Kaudeksi 2003/04 Caixinha siirtyi amatööriseura CF Vasco da Gama Vidigueiran päävalmentajaksi. Kauden jälkeen Caixinha aloitti yhteistyön José Peseiron kanssa. Hän työskenteli Peseiron apulaisvalmentajana kuusi vuotta Sportingissa, Al-Hilalissa, Panathinaikosissa, FC Rapid Bukarestissa ja Saudi-Arabian jalkapallomaajoukkueessa.
Päävalmentajadebyyttinsä aikuisten tasolla Caixinha teki kaudella 2010/11 UD Leiriassa. Hän luotsasi seuran debyyttikaudellaan Liga Sagresissa hienosti sijalle 10. Hän erosi yllättäen tehtävistään kauden 2011/12 alussa seuran palkanmaksuongelmien vuoksi. Pian Leiriasta lähtönsä jälkeen Caixinha siirtyi CD Nacionalin päävalmentajaksi. Hän luotsasi seuran kaudella 2011/12 liigassa seitsemänneksi. Caixinha jätti seuran lokakuussa 2012 surkeasti alkaneen kauden vuoksi.
Tammikuussa 2013 Caixinhan ura jatkui Meksikossa Santos Lagunan päävalmentajana. Caixinhan johdolla Santos voitti kaudella 2014 Meksikon cupin Apertura-mestaruuden ja kaudella 2015 liigan Clausura-mestaruuden. Hän luotsasi vuonna 2013 Santosin myös CONCACAF Champions Leaguen loppuotteluun, jossa joukkue kuitenkin taipui CF Monterreylle 4–2. Caixinhan menestyksekäs Santos-pesti huipentui kaudella 2015, kun Santos voitti Meksikon kauden päättäneen mestaruusturnauksen. Hän jätti tehtävänsä elokuussa 2015.
Joulukuun lopussa 2015 Caixinhasta tuli Qatar Stars Leaguessa pelanneen Al-Gharrafan päävalmentaja. Caixinha luotsasi Al-Gharrafan liigan yhdeksänneksi kauden 2015/16 päätteeksi. Maaliskuussa 2017 hän jätti liigassa neljäntenä olleen seuransa ja siirtyi kolmivuotisella sopimuksella Skotlannin Valioliigan Rangersin päävalmentajaksi. Rangers hävisi Caixinhan alaisuudessa vain kaksi 10 viimeisestä liigaottelusta ja sijoittui kauden päätteeksi kolmanneksi. Kausi 2017/18 alkoi kuitenkin katastrofaalisesti, kun Rangers putosi Eurooppa-liigasta jo karsintavaiheessa luxemburgilaiselle puoliammattilaisjoukkue FC Progrès Niederkornille. Paineet Caixinhan harteilla kasvoivat, kun alkukauden tasapelit ja kaksi tappiota pudottivat Rangersin 10 kierroksen jälkeen liigassa neljänneksi jo kahdeksan pisteen päähän Celticistä. Kun Rangers vielä putosi Skotlannin liigacupissa välierissä Motherwellille, sai Caixinha potkut tehtävistään 26. lokakuuta 2017. Hän ennätti toimia seuran päävalmentajana vain 229 päivää ja on lyhytaikaisin Rangersin päävalmentaja.
Tammikuusta 2018 lähtien hän on toiminut meksikolaisen Cruz Azulin päävalmentajana. Caixinha luotsasi Cruz Azulin Copa MX:n mestariksi 2018. Liigamestaruuden joukkue hävisi finaalissa Club Américalle. Seuraava kausi 2019 sujui kuitenkin heikosti ja Caixinha sai potkut syyskuussa 2019.
Heinäkuussa 2020 Caixinhasta tuli Al Shababin päävalmentaja. Hän sai kuitenkin potkut jo tammikuussa 2021 seuran pudottua Arabian Mestarien liigasta.
Meriitit

Meksikon Supercopa MX: 2019
Meksikon Copa MX: 2018 (Apertura)
Meksikon Campéon de Campeones: 2015
Meksikon mestaruus: 2015 (Clausura)
Meksikon cup: 2014 (Apertura), 2018 (Apertura)
CONCACAF Champions League
Hopeaa: 2013
Pikkuräpelö

| Pikkuräpelö |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Poöideae
Suku::  Räpelöt Briza
Laji::  minor
Kaksiosainen nimi
 Briza minor  L. 
Katso myös
   Pikkuräpelö Wikispeciesissä   Pikkuräpelö Commonsissa 
Infobox OKNimi-testi OK: 
Pikkuräpelö (Briza minor) on heinäkasvien (Poaceae) heimoon, räpelöiden (Briza) sukuun kuuluva yksivuotinen kasvilaji. Pikkuräpelö kasvaa luontaisena Etelä-Euroopassa, Pohjois-Afrikassa sekä Aasian lounaisosissa, mutta sitä kasvatetaan koristeheinänä myös muualla.
Pikkuräpelö voi kasvaa noin 20–60 cm korkeaksi. Sen varret kasvavat yleensä yksittäin ja ovat kasvutavaltaan pystyjä. Lehtilavat ovat 4–12 cm pitkiä ja 0,4–1 cm leveitä. Kieleke on 3–6 mm pitkä. Kukintona oleva röyhy on avoin, pysty ja runsastähkyläinen. Ulkomuodoltaan röyhy on leveänsoikea ja 5–10 cm pitkä. Tähkylät ovat leveänsoikeita, 3–5 mm pitkiä ja noin 4 mm leveitä. Kussakin tähkylässä on kolmesta kahdeksaan kukkaa. Tähkylöiden kaleet ovat 2–2,5 mm pitkiä ja 3–5-suonisia. Helpeet ovat leveänsoikeita ja pituuttaan leveämpiä. Heteiden ponnet ovat noin 0,4 mm pitkiä.
Aiheesta muualla

Laji.fi: Pikkuräpelö (Briza minor)
JSTOR Global Plants: Briza minor (englanniksi)
Integrated Taxonomic Information System (ITIS): Briza minor (englanniksi)
Global Biodiversity Information Facility (GBIF): Briza minor (englanniksi)
Flora of North America: Briza minor (englanniksi)
Philaylack Sackpraseuth

Philaylack Sackpraseuth (laoksi ພິໄລລັກ ສັກປະເສີດ; s. 30. huhtikuuta 1987) on laosilainen yleisurheilija. Hän kilpaili naisten 100 metrin juoksussa kesäolympialaisissa 2004 Ateenassa ja kesäolympialaisissa 2008 Pekingissä. Hän putosi molemmissa kisoissa ensimmäisellä kierroksella. Ateenassa hän jäi eränsä kahdeksanneksi ja Pekingissä yhdeksänneksi.
Pikkusepät

| Pikkusepät |
| --- | --- |
 Keltalaikkuseppä (Pogoniulus coryphaea)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tukaanit Ramphastidae
Alaheimo::  Lybiinae
Suku::  Pikkusepät Pogoniulus  Lafresnaye, 1842
Katso myös
   Pikkusepät Wikispeciesissä   Pikkusepät Commonsissa 
Infobox OKNimi-testi OK: 
Pikkusepät (Pogoniulus) on tukaanien heimoon kuuluva tikkalintusuku. Pikkuseppien sukuun kuuluu BirdLife Suomen mukaan yhdeksän lajia.
Pikkuseppiin kuuluvat lajit

Keltalaikkuseppä (Pogoniulus coryphaea)
Keltaleukaseppä (Pogoniulus subsulphureus)
Keltaotsaseppä (Pogoniulus chrysoconus)
Kultaperäseppä (Pogoniulus bilineatus)
Oliiviseppä (Pogoniulus leucomystax)
Pikkuoliiviseppä (Pogoniulus simplex)
Punaotsaseppä (Pogoniulus pusillus)
Punaperäseppä (Pogoniulus atroflavus)
Viherpikkuseppä (Pogoniulus scolopaceus)
Petersson

Petersson on seuraavien henkilöiden sukunimi:
Alexander Petersson (s. 1980), latvialais-islantilainen käsipalloilija
André Petersson (s. 1990), ruotsalainen jääkiekkoilija
Bobbo Petersson (s. 1992), ruotsalainen jääkiekkoilija
Carl Petersson (s. 1981), ruotsalainen pianisti
Göran Petersson (s. 1942), ruotsalainen lakimies ja urheilujohtaja
Magnus Petersson (s. 1975), ruotsalainen jousiampuja
Peter Petersson, Petrus Petrejus (1570–?), ruotsalainen kirjailija
Sven Petersson, "Plex" (1926–2011), ruotsalainen urheiluseostaja
Thomas Petersson (s. 1965), ruotsalainen pöytäjääkiekkoilija.
Peter Runggaldier

| Mitalit | Mitalit | Mitalit |  |
| --- | --- | --- | --- |
|  Peter Runggaldier |  Peter Runggaldier |  Peter Runggaldier |  |
Maa:   Italia
Miesten alppihiihto
| MM-kilpailut  | MM-kilpailut  | MM-kilpailut  |  |
|  Hopeaa | Saalbach 1991 | syöksylasku |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Bad Kleinkirchheim 1986 | alppiyhdistetty |  |
Peter Runggaldier (s. 29. joulukuuta 1968 Brixen, Etelä-Tiroli, Italia) on italialainen uransa lopettanut alppihiihtäjä.
Runggaldier sijoittui hopealle syöksylaskussa Saalbachin maailmanmestaruuskilpailuissa 1991, samoissa kisoissa hän oli alppiyhdistetyn seitsemäs. Lisäksi hän ylsi kymmenen parhaan joukkoon MM-kilpailuissa Sierra Nevadassa 1996, jossa sijoittui syöksylaskussa kahdeksanneksi sekä Sestrieressä 1997, jossa hän oli supersuurpujottelun yhdeksäs. Yhteensä Runggaldier osallistui urallaan viisiin maailmanmestaruuskilpailuihin.
Runggaldier sijoittui Lillehammerin talviolympialaisissa 1994 syöksylaskussa kahdenneksitoista ja supersuurpujottelussa viidenneksitoista. Naganon olympialaisissa 1998 hän keskeytti syöksylaskussa ja oli supersuurpujottelun yhdeksästoista.
Junioreiden maailmanmestaruuskilpailuissa Runggaldier saavutti alppiyhdistetyn pronssia Itävallan Bad Kleinkirchheimissä 1986.
Runggaldier voitti urallaan kaksi maailmancupin osakilpailua ja saavutti yhteensä seitsemän palkintokorokepaikkaa. Hän voitti supersuurpujottelun maailmancupin kaudella 1994–1995 ja oli parhaimmillaan maailmancupin kokonaiskilpailussa neljästoista kaudella 1995–1996.
Runggaldier lopetti uransa kauden 1999–2000 jälkeen.
Osakilpailuvoitot

| Päivä | Paikka | Laji |
| --- | --- | --- |
| 26. helmikuuta 1995 |  Whistler | supersuurpujottelu |
| 3. maaliskuuta 1996 |  Happo One | supersuurpujottelu |
Peter Halldorf

Peter Halldorf
Peter Halldorf (s. 21. kesäkuuta 1958) on ruotsalainen helluntailainen pastori ja kristitty kirjoittaja.
Halldorf toimii ekumeenisen kristillisen Pilgrim-aikakauslehden toimittajana. Hän on ekumeenisen yhteisön johtaja (preses) Linköpingin helluntaiseurakunnan omistamassa Bjärka-Säbyn linnassa, jossa hän toimittaa jumalanpalveluksia ja retriittejä.
Halldorf on tullut tunnetuksi Ruotsissa yli kirkkokuntarajojen. Kirjoissaan ja artikkeleissaan hän on herättänyt mielenkiintoa kirkkoisiä ja vanhaa kristillistä mystiikkaa kohtaan.
Kirjoja

Koskematon maa: nykyajan pyhiinvaeltajan matka juurilleen
21 kirkkoisää: kristillisen uskon muotoutumisen historiaa
Kaipaatko täyteyttä Hengen sen?
Sielun hyvä vieras: kirjoituksia Pyhästä Hengestä
Näin avautuu paasto
Näin avautuu rukous
Sielun juuri: lähemmäs Toista - lähemmäs itseämme
Pyhän tuoksu
Aiheesta muualla

Autiomaan kautta Pyhän Hengen lähteille (Arkistoitu – Internet Archive) Sana 12.5.2005
Wikimedia Commonsissa on kuvia tai muita tiedostoja aiheesta .
Philcoxia bahiensis

| Philcoxia bahiensis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Ratamokasvit Plantaginaceae
Suku::  Philcoxia
Laji::  bahiensis
Kaksiosainen nimi
 Philcoxia bahiensis  V.C.Souza & Harley 
Infobox OKNimi-testi OK: 
Philcoxia bahiensis on ratamokasvien (Plantaginaceae) heimoon kuuluva harvinainen kasvilaji. Lajia tavataan Brasiliassa, Bahian osavaltiossa. Brasilialainen Wilson Ganev havaitsi kasvin ensimmäisenä vuonna 1992.
Lajin kuvasivat tieteelle Raymond Merlyn Harven ja V. C. Souza.
Käännös suomeksi
Populous: The Beginning

| Populous: The Beginning |
| --- | --- |

Kehittäjä:  Bullfrog Productions
Julkaisija:  Electronic Arts
Jakelija:  GOG.com, PlayStation Store ja Steam
Tuottaja:  Stuart Whyte
Säveltäjä:  Mark Knight
Pelisarja:  Populous
Pelimoottori:  Magic Carpet
Julkaistu:  Microsoft WindowsNA 30. marraskuuta 1998UK 15. syyskuuta 2000 PlayStation 2. huhtikuuta 1999
Lajityyppi:  reaaliaikainen strategia, jumalpeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  USK 12 
Alusta:  Microsoft Windows, PlayStation
Jakelumuoto:  CD
Vaatimukset:  Minimi 133 MHz suoritin  16 MB keskusmuistia  100 MB vapaata kovalevytilaa  4x-nopeuksinen CD-asema  Hiiri  Suositus 200 MHz suoritin  32 MB keskusmuistia  110 MB vapaata kovalevytilaa  DirectX-yhteensopiva 3D-grafiikkaprosessori  
Lisää peliartikkeleitaVideopelien teemasivulla
Infobox OK   : 
Populous: The Beginning on Bullfrog Productionsin kehittämä reaaliaikainen strategiapeli, jossa on elementtejä myös jumalpeli-genrestä. Se on Populous-pelisarjan kolmas osa. Pelin PC-versio ilmestyi 30. marraskuuta 1998 ja PlayStation-versio 2. huhtikuuta 1999. Toisin kuin pelisarjan aiemmissa osissa, joissa pelaaja oli jumalan roolissa, The Beginningissä pelaaja ohjaa heimonsa šamaania. Pelissä on kaikkiaan 25 pelimaailmana toimivan planeettakunnan eri taivaankappaleille sijoittuvaa tehtävää, joiden aikana pyritään kukistamaan vihollisheimot ja löytämään uusia taikavoimia. Perimmäisenä pyrkimyksenä on ylentää šamaani jumalien joukkoon.
Populous: The Beginning oli sarjansa ensimmäinen 3D-grafiikkaa käyttävä peli. Bullfrog joutui odottamaan vuosia Populous II: Trials of the Olympian Godsin julkaisun jälkeen, jotta grafiikkateknologia oli kehittynyt riittävästi vastatakseen heidän visioihinsa sarjan uudesta, erilaisesta pelistä. The Beginningin uusista ominaisuuksista mullistavimpien joukossa olivat, että maastoa kykeni muokkaamaan šamaanin taikavoimilla ja älykkäät kyläläiset osasivat ryhtyä työhön automaattisesti.
Populous: The Beginning sai peliarvostelijoilta vaihtelevan vastaanoton. Arvostelijat huomioivat myönteisesti pelin mainiot grafiikat, mutta valittivat tekoälystä ja pelin epämääräisestä genrestä. GamePron Peter Olafsonin mukaan peli oli hyvä, mutta ei ”populousmainen”.
Pelin maailma

Kronologisesti Populous: The Beginning sijoittuu pelisarjan alkuun, aikaan ennen sarjan kahta seuraavaa peliä. Tapahtumapaikkana on 25-taivaankappaleinen planeettakunta. Eri planeettojen maailmat ovat maastoltaan hyvin erilaisia. Planeettakunnassa on esimerkiksi paljon puita sisältäviä ruohopeitteisiä planeettoja, lähes kokonaan meren peitossa olevia planeettoja sekä planeettoja, joilla on paljon vulkaanista toimintaa ja laavameriä. Pelaaja hallinnoi heimoa, jota johtaa šamaani. Suurinta osaa planeettakunnasta hallitsee kolmen muun šamaanin johtamat vihollisheimot: Dakini, Chumara ja Matak. Useimmiten jokainen heimo on vihamielinen muita heimoja kohtaan, mutta joillain planeetoilla esiintyy myös heimojen välisiä liittoumia. Heimojen lisäksi maailmoissa asuu villi-ihmisiä, joita šamaanit kykenevät käännyttämään seuraajikseen.
Pelaaminen > Moninpeli

Populous: The Beginningiä pystyy pelaamaan korkeintaan kolmea muuta pelaajaa vastaan moninpelinä internetin välityksellä. Electronic Arts sulki pelin moninpelipalvelimen 8. tammikuuta 2004 pystyäkseen keskittämään resurssinsa tuleviin julkaisuihinsa. On kuitenkin olemassa epävirallisia palveluita, joiden kautta moninpelaaminen yhä onnistuu.
Laajennusosa

Vuonna 1999 julkaistiin laajennusosa Populous: The Beginning: Undiscovered Worlds, joka jatkaa pelin juonta siitä mihin The Beginningin jälkinäytöksessä päästiin. Undiscovered Worldsissä pelaajan hahmo on heimon uusi šamaani, ja tehtävänä on jatkaa vihollisheimojen kukistamista uusissa maailmoissa. Undiscovered Worldsissa on 12 uutta yksinpeli- ja 12 uutta moninpelikenttää.
Kehitys

Populous: The Beginning oli sarjansa ensimmäinen 3D-grafiikkaa käyttävä peli. Bullfrog joutui odottamaan vuosia Populous II: Trials of the Olympian Godsin julkaisun jälkeen, jotta grafiikkateknologia oli kehittynyt riittävästi vastatakseen heidän visioihinsa sarjan uudesta, erilaisesta pelistä. Tuottaja Stuart Whyte kertoi olevansa hyvin ylpeä siitä, että peli näyttää hyvältä. Eroavaisuus sarjan aikaisemmista osista aiheutti myös joitakin rajoituksia: esimerkiksi edellisistä osista tuttu kulkutautiloitsu jouduttiin poistamaan, koska The Beginningissä se koettiin liian turhauttavaksi.
Projektijohtaja Alan Wrightin mukaan älykkäät kyläläiset ja šamaanin maastonmuokkauskyvyt tuovat peliin uuden tason, joka puuttuu esimerkiksi Command & Conquerista ja muista samankaltaisista peleistä. Bullfrogin edustaja Brian Allenin mukaan nämä ominaisuudet erottavat Populous: The Beginningin sen ajan pelimarkkinoiden muista reaaliaikaisista strategiapelistä.
Pelin alkuperäinen työnimi oli Populous: The Third Coming, mutta se vaihdettiin pelin beetatestausvaiheessa. Peli oli sarjansa ensimmäinen, jonka kehittämisessä Populouksen alkuperäinen luoja Peter Molyneux ei ollut mukana, koska hän oli jättänyt Bullfrogin perustaakseen Lionhead Studiosin. Pelin musiikin on säveltänyt Mark Knight.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 79,77 % (perustuu 15 arvosteluun)
Arvostelupisteet
Julkaisu: Pisteet
Edge: 8/10
GameSpot: PC: 7,5/10; PS: 4,1/10
IGN: 8,6/10
Populous: The Beginning sai enimmäkseen suotuisia arvosteluja, mutta myös jonkin verran kritiikkiä. Arvostelijat pitivät paljon mukaansatempaavista 3D-grafiikoista. Edge kirjoitti Populous: The Beginningin olevan ensimmäinen Bullfrogin kehittämä peli, joka ei aseta pelattavuutta grafiikoiden edelle. GameSpotin arvostelija Ron Dulin arvosti The Beginningin rohkeaa poikkeamista pelisarjan aiempien osien tyylistä sen sijaan, että se olisi ollut turvallinen Populous II: Trials of the Olympian Godsin kaltainen lievä muunnelma pelisarjan edellisistä osista. Computer and Video Gamesin arvostelun mukaan The Beginning on parempi kuin alkuperäinen Populous.
Arvostelujen kritiikki koski muun muassa šamaanin seuraajien hankalaa hallitsemista ja pelaamisen yksinkertaisuutta. Pelin tekoäly salli heimolaisten esimerkiksi rakentaa rakennuksia automaattisesti, mikä saattoi vahingossa johtaa heidät vaikkapa keskelle taistelua. IGN:n mukaan automaattisuus myös vähensi pelin uudelleenpelattavuusarvoa. Muidenkin arvostelujen mukaan automaattisuus teki pelistä liian yksinkertaisen. PC Gamerin mukaan pelin tehtävät olivat puuduttavan itseääntoistavia.
Peli sijaitsi genreltään jossakin jumalapelin ja reaaliaikaisen strategiapelin välillä, eikä se PC Gamerin mukaan ollut loistava kummassakaan genressä. PC Gamerin mukaan The Beginning ei myöskään ollut aiemmin sarjassa ilmestyneiden osien veroinen. GamePron Peter Olafson kirjoitti pelin olevan hyvä, mutta ei populousmainen.
Aiheesta muualla

Populous: The Beginning MobyGamesissa (englanniksi)
Populous: Reincarnated (englanniksi)
Populous: The Beginning Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Populous: The Beginning
Yleiskatsaus planeetan toisesta puolesta. Vasemman reunan palkissa on loitsujen välilehti esillä.
Sininen šamaani (kuvassa alareunassa) on juuri loitsinut tornadon Chumaran kylään.
Käännös suomeksi
Philibert Randriambololona

Philibert Randriambololona SJ (1. toukokuuta 1927 – 17. huhtikuuta 2018) oli madagaskarilainen roomalaiskatolinen arkkipiispa. Hänet vihittiin papiksi 30. heinäkuuta 1961 ja nimitettiin Antsirabén hiippakunnan koadjuuttoripiispaksi 1. syyskuuta 1988. Piispaksi vihkiminen seurasi 27. marraskuuta. Pääkonsekraattorina toimi Victor Razafimahatratra, jota avustivat Jean-Maria Rakotondrasoa ja Agostino Marchetto.
Randriambololonasta tuli Antsirabén piispa 19. kesäkuuta 1989. Hän sai nimityksen Fianarantsoan arkkipiispaksi 17. joulukuuta 1992 ja toimi tässä virassa, kunnes jäi eläkkeelle 1. lokakuuta 2002.
Peter Robinson

| Peter Robinson |
| --- | --- |

Pohjois-Irlannin pääministeri
 5. kesäkuuta 2008 – 10. syyskuuta 2015  
Edeltäjä:  Ian Paisley
Seuraaja:  Arlene Foster
Henkilötiedot
Syntynyt: 29. joulukuuta 1948 (ikä 75)  Belfast, Pohjois-Irlanti
Puoliso:  Iris Robinson
Tiedot
Puolue:  DUP
 Nimikirjoitus
Aiheesta muualla
www.peterrobinson.org/default.asp
Peter Robinson (s. 29. joulukuuta 1948) on pohjoisirlantilainen Democratic Unionist Partya edustava poliitikko. Hän toimi vuosina 2008–2015 Pohjois-Irlannin pääministerinä. Vuoden 2010 alussa hän joutui jättämään aluejohtajan tehtävän kuudeksi viikoksi vaimonsa Iris Robinsonin seksiskandaalin takia. Muutama kuukausi myöhemmin, toukokuussa 2010, Robinson hävisi Britannian parlamenttivaaleissa parlamenttipaikkansa Alliance Partyn Naomi Longille. Hän oli toiminut House of Commonsin jäsenenä yli kolmenkymmenen vuoden ajan, vuodesta 1979.
Robinson erosi Pohjois-Irlannin pääministerin tehtävästä 10.9.2015.
Aiheesta muualla

Kuvia tai muita tiedostoja aiheesta Peter Robinson Wikimedia Commonsissa
| 0 | 1 | 2 |
| --- | --- | --- |
| Edeltäjä: Ian Paisley | Pohjois-Irlannin pääministeri 2008–2015 | Seuraaja: Arlene Foster |
Peter Rogers

Peter Rogers (20. helmikuuta 1914 Rochester, Kent, Englanti – 14. huhtikuuta 2009) oli brittiläinen elokuvatuottaja.
Rogersin tunnetuimpia tuotantoja ovat Carry On -sarjan osat, joita on kaikkiaan yli kolmekymmentä. Niistä ensimmäinen oli Veijareita asetakissa (Carry On Sergeant, 1958).
Kaikkiaan Rogersin tuotantoon kuuluu toistasataa elokuvaa. Hän oli naimisissa Betty E. Boxin kanssa vuodesta 1949 tämän kuolemaan saakka 15. tammikuuta 1999.
Aiheesta muualla

Peter Rogers Internet Movie Databasessa. (englanniksi)
Peter Rogers Elonetissä.
Pete Willis

Peter Andrew "Pete" Willis (s. 16. helmikuuta 1960 Englanti) oli toinen alkuperäisistä kitaristeista Def Leppardissa kunnes hänet korvasi Phil Collen vuonna 1982. Hän kirjoitti monia kappaleita ja soitti kitaraa bändin kolmella ensimmäisellä levyllä, myös läpimurtoalbumi Pyromanialla.
Diskografia > Def Leppard

Misty Dreamer 1978
The Def Leppard E.P. 1979
On through the Night 1980
High 'n' Dry 1981
Pyromania 1983
Diskografia > Gogmagog

I Will Be There 1985 EP
Diskografia > Roadhouse

Roadhouse 1991
Peter Hajba

Peter Hajba (s. 15. joulukuuta 1974), joka tunnetaan ehkä paremmin demoskene-nimestään Skaven, on suomalainen tietokonemuusikko ja -graafikko.  Hän on jäsenenä Future Crew -demoryhmässä, joka teki maineikkaita demoja 1990-luvulla. Peter oli töissä Remedy Entertainment -nimisessä suomalaisessa tietokonepelejä tekevässä yrityksessä animaattorina, äänitehostesuunnittelijana ja graafikkona. Hänen musiikkinsa on voittanut myös palkintoja, mukaan lukien voiton Assembly -demotapahtuman musiikkikilpailussa vuosina 1993, 1995 ja 2002. 2010-luvun alussa Hajba muutti Tukholmaan uuden työpaikan (Avalanche Studios) perässä.
Tunnettuja teoksia

Max Payne ja Max Payne 2 -pelien grafiikkaa ja ääniefektejä
Unreal Tournament -pelin kappale Razorback
Bejeweled-pelisarjan musiikit
Aiheesta muualla

Peter Hajban kotisivut
Peter Hajba Internet Movie Databasessa. (englanniksi)
Moby Games - Peter Hajba
Skaven 252 - bandcamp
Philibert Jacques Melotte

Philibert Jacques Melotte (29. tammikuuta 1880 – 30. maaliskuuta 1961) oli brittiläinen tähtitieteilijä. Hänen vanhempansa olivat tulleet Belgiasta.
Melotte löysi vuonna 1908 yhden Jupiterin kuista, Pasiphaën, joka sai kyseisen nimensä vasta vuonna 1975.
Melotte löysi niin ikään yhden asteroidin: 676 Melittan, jonka hän havaitsi ensimmäisenä 16. tammikuuta 1909. Hänelle myönnettiin vuonna 1909 Royal Astronomical Societyn Jackson–Gwilt-mitali.
Pete Wilson

| Pete Wilson |
| --- | --- |

Kalifornian 36. kuvernööri
 7. tammikuuta 1991 – 4. tammikuuta 1999  
Varakuvernööri:  Leo T. McCarthy (1991–1995) Gray Davis (1995–1999)
Edeltäjä:  George Deukmejian
Seuraaja:  Gray Davis
Yhdysvaltain senaattori Kaliforniasta
 3. tammikuuta 1983 – 7. tammikuuta 1991  
Edeltäjä:  S. I. Hayakawa
Seuraaja:  John F. Seymour
Henkilötiedot
Syntynyt: 23. elokuuta 1933 (ikä 91) Lake Forest, Illinois, Yhdysvallat
Tiedot
Puolue:  republikaanit
Peter Barton "Pete" Wilson (s. 23. elokuuta 1933 Lake Forest, Illinois) on yhdysvaltalainen lakimies ja republikaanisen puolueen poliitikko. Uransa aikana Wilson on toiminut muun muassa Yhdysvaltain senaattorina ja Kalifornian kuvernöörinä.